stanford-oval/wikipedia huggingface dataset:
הקרן לרווחה לנפגעי השואה בישראל
מטרות

הקרן לרווחת נפגעי השואה הוקמה בשנת 1994 על ידי ניצולי השואה למען ניצולי השואה. הקרן מספקת סיוע מותאם לצורכי ניצולי השואה על מנת לאפשר להם לחיות בכבוד. הקרן מפעילה במימון הרשות לזכויות ניצולי השואה וועידת התביעות את אפיקי הסיעוד המהווים את עמוד התווך של הקרן שעליו מושתתת מעטפת שירותי סיוע נוספים ומותאמים לנפגעי השואה, במימון תורמים פרטיים ומוסדיים בישראל וברחבי העולם. לאורך השנים פיתחה הקרן, כעמותה הגדולה ביותר בתחומה, כלים רלוונטיים ותוכניות המותאמות לצורכי הניצולים וצברה ניסיון בהפעלתם.
הקרן מנוהלת על ידי ועד מנהל הפועל בהתנדבות, אשר מורכב מ-50% דור ראשון ו-50% דור שני. החל מ-2015, מכהנת בהתנדבות כיו"ר הקרן השרה לשעבר לימור לבנת. במשך שנים ארוכות היה יו"ר הקרן (בהתנדבות) זאב פקטור, עד לשנת 2011 ומאז כיהן כנשיא הכבוד של הקרן עד לפטירתו בשנת 2013.
בין יושבי הראש של הקרן אחריו נמנו אלעזר שטרן ואבי דיכטר (בשנים 2013–2015). מנכ"לית הקרן היא אתי פרחי.
לצד הקרן פועלת ועדה מייעצת המורכבת ממומחים מהאקדמיה בתחומים הרלוונטיים לפעילות הקרן: עבודה סוציאלית, גרונטולוגיה, פסיכולוגיה, בריאות הנפש ורפואה. בראש הוועדה עומדת פרופ' אריאלה לבנשטיין ומרכזת הוועדה היא בתיה רפפורט. שאר חברי הוועדה: פרופ' אברהם דורון, פרופ' יעקב מנצ'ל, ד"ר שי בריל, פרופ' חוה גולנדר, פרופ' משה זוננבליק, פרופ' שרה כרמל ופרופ' אילנה קרמר.
תקציב

רוב תקציב הקרן מגיע לאפיקי הסיעוד, ממימון של הרשות לזכויות ניצולי השואה וממימון של ועידת התביעות. הקרן פועלת כל השנה על מנת להגדיל את שאר אפיקי הסיוע ממימון תורמים פרטיים ומוסדיים בארץ וברחבי העולם.
ביקורת

בשנת 2006, דו"ח מיוחד על טיפול המדינה בניצולי השואה, שהגיש מבקר המדינה, מיכה לינדנשטראוס, קבע כי אגף התקציבים באוצר איחר להעביר לקרן את התקציב המיועד לסיוע רפואי דחוף ומענקים לניצולים לצרכים קיומיים. וכי עניינם של אלפי ניצולי שואה התעכב במשך שנים בגלל חסמים בירוקרטיים ומחסור בכוח אדם.
דו"ח מבקר המדינה מ-2020: דיווח על עלייה בשיעור ניצולי השואה שזקוקים להשלמת הכנסה 51,175 ניצולי שואה שמקבלים גמלה שנתית זקוקים להשלמת הכנסה כדי להתקיים בכבוד. מבקר המדינה הציג התדרדרות במצבם של ניצולי השואה. הליקויים שהתגלו לא תוקנו ותוכניות סיוע לניצולים עומדות בפני סכנת סגירה.
אותות ועיטורים

עיטור האור הוא אות המוענק מטעמה של הקרן מאז 2011 כהבעת הוקרה למצטיינים בעשייה לרווחת ניצולי השואה בישראל.
מטרת האות – הבעת הוקרה לפעילים ומתנדבים מצטיינים על תרומתם לשיפור איכות חייהם של ניצולי השואה בישראל, עידוד מתנדבים ופעילים נוספים לקידום העשייה בתחום והגברת המודעות הציבורית למצב הניצולים בישראל ולצרכיהם. ככלל, מוענק האות על ידי הקרן אחת לשנה בטקס רשמי שנערך על ידה. עד 3 אותות יוענקו לפעילים בכל אחת מהקטגוריות הבאות:
ניצולים התורמים ומצטיינים בעשייתם למען המדינה - השתלבות בארץ והצלחה אישית בולטת בישראל.
בעלי תפקידים במגזר הציבורי/הפרטי/השלישי אשר יזמו ו/או קידמו עשייה עבור ניצולי השואה באופן ייחודי.
מתנדבים התורמים באופן בולט לשיפור איכות חיי הניצולים בישראל.
ראו גם

השואה
פרח לניצול
יד ושם
ועידת התביעות
הערות שוליים

↑   עופר אדרת, ניצול השואה מלודג' שלא סלח לפולנים, באתר הארץ, 21 במרץ 2015
↑  ירדן סקופ, 50 אלף ניצולי שואה חיים מתחת לקו העוני, באתר הארץ, 23 באפריל 2014
↑  נדב שרגאי, אנשיל פפר, המבקר: מדיניות האוצר מנעה העברת תקציבים למוסדות המסייעים לניצולי שואה, באתר הארץ, 15 באוגוסט 2007
↑  הדר גיל-עד, דו"ח המבקר: עלייה בשיעור ניצולי השואה שזקוקים להשלמת הכנסה, באתר ynet, 19 באוקטובר 2020
↑   אור לניצולי השואה, באתר "ידיעות אחרונות", 31 בדצמבר 2017
| --- | --- |
בקרת זהויות :  NLI: 987007455549005171
וילהלם דילתיי

| --- | --- |
צילום מ-1910
צילום מ-1910
 לידה:  19 בנובמבר 1833 ביבריך, הדוכסות הגדולה של הסן, הקונפדרציה הגרמנית 
 פטירה:  1 באוקטובר 1911 (בגיל 77) זייס על השלרן, מחוז טירול, הקיסרות האוסטרית (ציסלייטניה) במסגרת האימפריה האוסטרו-הונגרית, (כיום סיוזי אלו שיליאר, קסטלרוטו, טרנטינו-אלטו אדיג'ה, איטליה) 
 שם לידה:  Wilhelm Christian Ludwig Dilthey 
 מקום קבורה:  ביבריך 
 השקפה דתית:  כנסיית אבנגליקל 
 מקום לימודים:  אוניברסיטת היידלברג, אוניברסיטת הומבולדט של ברלין 
 מוסדות:  אוניברסיטת ורוצלב  אוניברסיטת הומבולדט של ברלין  אוניברסיטת בזל  אוניברסיטת קיל 
 מונחה לדוקטורט:  Richard Hamann, Eberhard Gothein, ליאו בק, גיאורג מיש 
 זרם:  פילוסופיה מערבית 
 תחומי עניין:  פילוסופיה, היסטוריה אינטלקטואלית, understanding psychology 
 עיסוק:  פילוסוף, סוציולוג, מרצה באוניברסיטה, מבקר ספרות, איש חינוך, פסיכולוג, תאולוג, היסטוריון, מורה 
 מדינה:  ממלכת פרוסיה 
 פרסים והוקרה:  אות מסדר ההצטיינות במדעים ואמנויות של גרמניה 
 בן או בת זוג:  קתרינה דילתיי 
 צאצאים:  Clara Misch 
 
וילהלם דילתיי (בגרמנית: Wilhelm Dilthey; בעברית: דילתיי או דילת'יי; 19 בנובמבר 1833 – 1 באוקטובר 1911) היה היסטוריון, פסיכולוג, סוציולוג, פילוסוף והרמנויטיקן גרמני.
שימש פרופסור לפילוסופיה באוניברסיטת בזל בשווייץ ואחר כך באוניברסיטת ברלין.
עניינו המחקרי נסב על שאלות של מתודולוגיה מדעית, ראיות היסטוריות ומעמדה של ההיסטוריה כמדע.
קורות חייו

וילהלם דילתיי נולד ב-1833 כבן למשפחת מטיפים רפורמים. אביו היה מקסימיליאן דילתיי (1804–1867), מטיף ראשי של חצר דוכסי נסאו בשפעל בכפר ביבריך בדוכסות נסאו, כיום במדינת הסן בגרמניה, ואמו הייתה מריה לאורה הוישקל (1810–1887), בת של הקפלמייסטר הדוכסי יוהאן פטר הוישקל מהילדבורגהאוזן.
דילתיי למד בגימנסיה בוויסבאדן ועשה ב-1852 עבודת בגרות בנושא "על השפעת התרבות היוונית העתיקה על הנוער". בהמשך לפי רצון הוריו, למד תאולוגיה, היסטוריה ופילוסופיה באוניברסיטאות בהיידלברג (1852) ברלין (1853). היה בהיידלברג תלמידו של קונו פישר הצעיר, ואחר כך בברלין תלמידם של אוגוסט בקך, לאופולד פון רנקה ופרידריך אדולף טרנדלנבורג. בינואר 1864 סיים את הדוקטורט בברלין בנושא האתיקה של פרידריך שליירמאכר וביוני באותה שנה קיבל את ההסמכה עם עבודה על התודעה המוסרית. ב-1865 התמנה כמרצה באוניברסיטת ברלין.
ב-1859 הוא הוציא לאור את מכתביו של שליירמאכר וזמן קצר לאחר מכן נתבקש לכתוב גם ביוגרפיה של הפילוזוף שהכרך הראשון ממנה פורסם ב-1870. ב-1867 התמנה דילתיי כפרופסור באוניברסיטת בזל בשווייץ, ומאוחר יותר – ב-1882 חזר לברלין כראש הקתדרה היוקרתית לפילוזופיה באוניברסיטץ ברלין.
פילוסופיה

בתחומי האפיסטמולוגיה והאונתולוגיה כמקצועות בפילוסופיה, אפשר להציגו כאמפיריציסט, וזאת בניגוד לאידיאליזם הגרמני בן התקופה, אך עמדתו בנוגע למהות האמפירי והנסיוני שונה מן האמפיריציזם הבריטי או מהפוזיטיביזם בעצם ההנחות ההכרתיות והאונתולוגיות המרכזיות שלו, אותן שאב מן המסורת הפילוסופית והספרותית הגרמנית.
הרמנויטיקה

דילתיי הושפע בחלקו מעבודותיו של פרידריך שליירמכר במקצוע ההרמנויטיקה, וסייע בהחייאתם הפעילה של כתבים אלו. שני ההוגים קשורים ברומנטיציזם הגרמני. אסכולת ההרמנויטיקה הגרמנית הדגישה שפרשנים ממשיים, דמויות חיות וקיימות, (וזאת בניגוד לפיקציות קרטזיאניות או תאורטיות), מסתייעים ב"הבנה" וב"פרשנות" חדשה משלהם כדי לרכוש ידע רב יותר אודות הטקסט או המחבר אותו הם קוראים. "הבנה" ו"פרשנות" שכזו מסתייעת בניתוח ובתיאור פסיכולוגי וחברתי-היסטורי של ההקשרים הרלוונטיים לפענוח המקור. תהליך העיון הפרשני אותו הציג שליירמכר, כלל מה שדילתיי כינה "המעגל ההרמנויטי" שהוא התנועה החוזרת ונשנית בין המצוי בפירוש במקור (בטקסט) לחבוי בו שלא בפירוש, וכן בין הנתון הספציפי והפרטיקולרי לבין המכלול. ה"הרמנויטיקה הכללית" אותה הציע שליירמכר הייתה שילוב של הפרשנות הנקוטה כלפי כתבי הקודש (למשל: באגרות פאולוס בברית החדשה), והפרשנות הנקוטה בספרות הקלאסית (למשל: כתביו הפילוסופיים של אפלטון). דילתיי מצא בכך רלוונטיות לביסוס מתודולוגי של מדעי האדם, להבדיל מביסוסם של מדעי הטבע: במדעי הרוח, הם מדעי האדם, הפרשן איננו עוסק בהצעת "הסבר" סיבתי לתופעות, אלא ב"הבנה" שלהן. הבנה כזו משלבת את המידע החדש המגיע מן התופעה (למשל: טקסט שאני קורא) עם המידע הפנימי שיש לי מראש על בני אדם, שהרי אני עצמי בן אדם ולכן אני יודע על כך מראש. (לכן בניגוד לאחרים, תפס דילתיי גם את מקצוע הפסיכולוגיה כחלק של "מדעי האדם" או מדעי הרוח, ולא כ"מדע" חלק של מדעי הטבע). הפעולה המדעית במדעי הרוח היא הניסיון להבין את מה שאני חווה, כלומר לבצע תיאור וניתוח התופעה הנקודתית, למשל בתיאור יחסה אל המכלול.
לצד כתביהם של פרידריך ניטשה, גיאורג זימל ואנרי ברגסון, השפיעו גם כתביו של דילתיי על מגמות "פילוסופיית החיים" ("Lebensphilosophie") והאקזיסטנציאליזם של ראשית המאה העשרים.
תורתו ההרמנויטית של דילתיי השפיעה על גישתו של מרטין היידגר בהרצאותיו המוקדמות, שם פיתח האחרון את "ההרמנויטיקה של החיים בפועל" וכן בספרו Being and Time. בהדרגה הפך היידיגר לביקורתי יותר ויותר כלפי דילתיי, ותבע להכיר בתלות רבה ורדיקלית יותר בהקשר התקופתי והזמני של אפשרויות הפרשנות ושל המצב האנושי של הפרשן.
הנס גאורג גדמר הושפע מהיידגר וביקר אף הוא (בספרו אמת ומתודה) את גישתו ההרמנויטית של דילתיי כנוטה יותר מדי אל האסתטי והסובייקטיבי וכן כ"פוזיטיביסטית" ומתודית מדי. לדעת גדמר, ההרמנויטיקה של דילתיי אינה מדגישה די הצורך את הופעת האמת כאירוע ואינה מדייקת בתיאור ההשלכות של התובנה ולפיה פרשנותו של הפרשן איננה משהו המצוי מחוץ למסורת הקודמת אלא נוטלת עמדה בתוכה ומתוכה, ובכך אופקיה של הפרשנות תלויים בתקופה ובהקשר.
הרמנויטיקה > חייו הפרטיים

דילתיי התחתן ב-1874 עם קתרינה לבית פוטמן ולזוג נולדו בן ושתי בנות.
הוא נפטר ב-1911.
אחיו קרל דילתיי (1839–1907) היה פרופסור לארכאולוגיה ואחותו קרולינה הייתה נשואה לפילולוג הרמן אוזנר.
ויקיפדיה הקטלאנית

| --- | --- |


 סוג:  אנציקלופדיית אינטרנט חופשית
 הקמה:  16 במרץ 2001 
 בעלות:  קרן ויקימדיה 
 שפה:  קטלאנית 
 הרשמה:  לא חובה
 ערכים:  760,574
 https://ca.wikipedia.org/ 
 הסטטיסטיקה של ויקיפדיה הקטלאנית
  סטטיסטיקת צפיות של ויקיפדיה הקטלאנית ב-30 הימים האחרונים   קטגוריה:דפים עם גרפים מושבתים באופן זמני –  ההרחבה Graph להצגת תרשימים שיחת תבנית:גרף#שימו לב: הגרפים לא מוצגים בוויקיפדיה!!!.
 
ויקיפדיה הקטלאנית היא המהדורה בשפה הקטלאנית של מיזם ויקיפדיה. מהדורה זו הושקה ב-16 במרץ 2001, דקות ספורות לאחר שהושקה הוויקיפדיה הראשונה בשפה שאינה אנגלית וויקיפדיה הגרמנית. נכון לדצמבר 2023, הייתה זו הוויקיפדיה ה-20 בעולם מבחינת גודלה, והוויקיפדיה החמישית בגודלה בקרב הוויקיפדיות בשפות הרומאניות. מהדורה זו בולטת במספר הערכים המומלצים בה, נתון המוסיף לחשיבותה על אף היותה ויקיפדיה המשמשת בני שפת מיעוטים.
נכון ל-2 באוקטובר 2024 ישנם בוויקיפדיה הקטלאנית 760,574 ערכים ו-1,153 משתמשים פעילים.
מדד העומק שלה, המהווה מדד גס לאיכות הערכים, עומד על 39.8 בלבד, נכון לדצמבר 2023. זאת לעומת מדד עומק של 267.86 עבור ויקיפדיה העברית ומדד של 1214.95 עבור ויקיפדיה האנגלית.
היסטוריה

ב-16 במרץ 2001 הכריז ג'ימי ויילס כי ברצונו ליצור ויקיפדיות בשפות נוספות וציין שישנה התעניינות ביצירת ויקיפדיה בקטלאנית. הבדיקות הראשונות נערכו דרך כתובת האינטרנט deutsche.wikipedia.com (ויקיפדיה הגרמנית), ומספר דקות לאחר מכן נוצר הדומיין הראשוני של ויקיפדיה הקטלאנית, catalan.wikipedia.com.
העריכה הראשונה בוויקיפדיה שאינה באנגלית בוצעה ב-16 במרץ 2001 בשעה 21:07 בעמוד הראשי של ויקיפדיה הקטלאנית. הערך הראשון שנכתב בוויקיפדיה שאינה ויקיפדיה האנגלית היה הערך הראשון של ויקיפדיה הקטלאנית. הוא נוצר ב-17 במרץ 2001 בשעה 1:41 והיה הערך "חשבונייה". אף על פי שהאתר נפתח לאחר ויקיפדיה הגרמנית, במשך חודשיים רצופים הייתה זו המהדורה היחידה של ויקיפדיה שאינה אנגלית שהכילה ערכים.
לאחר זמן מה שונה הדומיין של האתר ל-ca.wikipedia.com ובהמשך לכתובת ca.wikipedia.org. בקטלאנית נקרא מיזם ויקיפדיה "Viquipèdia", וכך החלו לכנות את האתר החל משנת 2003. בשנת 2005 נוצרה הכתובת www.viquipedia.net, והיא הפנתה למהדורה זו.
המשתמש הרשום הראשון באתר נקרא "AstroNomer", אך הוא ביצע בעיקר עריכות סרק. המשתמש הראשון שתרם ערכים לאתר ששרדו עד היום נקרא "Cdani" והוא זכה למכתב תודה מג'ימי ויילס.
בשנת 2005 התגלע ויכוח באשר לשם המהדורה. היו שטענו שצריך לקרוא לה דווקא "ויקיפדיה הוולנסית", או "ויקיפדיה הקטלאנית-ולנסית". אומנם לא הושג קונצנזוס בנושא, אך קהילת הכותבים החליטה שערכים הקשורים לקהילת ולנסיה יכונו "ערכים בוולנסית", בעוד יתר הערכים יכונו "ערכים בקטלאנית".
ציוני דרך

| ציון דרך | תאריך | ערך |
| --- | --- | --- |
| ערך ראשון | 17 במרץ 2001 | חשבונייה |
| 10,000 ערכים | 16 בנובמבר 2004 | לא ידוע |
| 20,000 ערכים | 19 בנובמבר 2005 | חבר הפרלמנט |
| 30,000 ערכים | 6 במאי 2006 |  |
| 40,000 ערכים | 20 בספטמבר 2006 | הנדסת מזון |
| 50,000 ערכים | 4 בינואר 2007 | פורטו ריאל |
| 75,000 ערכים | 31 באוגוסט 2007 |  |
| 100,000 ערכים | 18 בינואר 2008 | שורש של מספר |
| 125,000 ערכים | 12 באוגוסט 2008 | לוטרת ענק |
| 150,000 ערכים | 28 בדצמבר 2008 | מלחמת העצמות |
| 175,000 ערכים | 7 במאי 2009 |  |
| 200,000 ערכים | 21 בספטמבר 2009 | קרנבל סולונה |
| 250,000 ערכים | 29 ביוני 2010 |  |
| 300,000 ערכים | 21 בדצמבר 2010 | פסטיטסיו |
| 400,000 ערכים | 12 באפריל 2013 | הליום-4 |
הערות שוליים

1 2  List of Wikipedias - Meta, meta.wikimedia.org
↑  All Wikipedias ordered by number of articles.
| ויקיפדיות לפי כמות ערכים (63,746,214) |
| --- | --- | --- |
| 6,000,000+ | אנגלית (en) • סבואנו (ceb) |  |
| 2,000,000+ | שוודית (sv) • גרמנית (de) • צרפתית (fr) • הולנדית (nl) |  |
| 1,000,000+ | רוסית (ru) • ספרדית (es) • איטלקית (it) • פולנית (pl) • ערבית מצרית (arz) • יפנית (ja) • וייטנאמית (vi) • ואריי-ואריי (war) • סינית (zh) • ערבית (ar) • אוקראינית (uk) • פורטוגזית (pt) |  |
| 500,000+ | פרסית (fa) • קטלאנית (ca) • סרבית (sr) • אינדונזית (id) • נורווגית ספרותית (no) • קוריאנית (ko) • פינית (fi) • הונגרית (hu) • צ'כית (cs) |  |
| 400,000+ | טורקית (tr) • סרבו-קרואטית (sh) • צ'צ'נית (ce) • רומנית (ro) • טטרית (tt) |  |
| 300,000+ | בסקית (eu) • מלאית (ms) • אספרנטו (eo) • עברית (he) |  |
| 200,000+ | ארמנית (hy) • בולגרית (bg) • דנית (da) • אזרית דרומית (azb) • סלובקית (sk) • קזחית (kk) • מיננגקבאו (min) • אסטונית (et) • קרואטית (hr) • בלארוסית (be) • יוונית (el) • אנגלית פשוטה (simple) • ליטאית (lt) |  |
| 100,000+ | אזרית (az) • גליסית (gl) • סלובנית (sl) • אורדו (ur) • נורווגית חדשה (nn) • גאורגית (ka) • הינדי (hi) • טמילית (ta) • תאית (th) • אוזבקית (uz) • לטינית (la) • ולשית (cy) • אסטורית (ast) • וולאפיק (vo) • קנטונזית (zh-yue) • מקדונית (mk) • בנגלית (bn) • לטבית (lv) • טג'יקית (tg) • בורמזית (my) • אפריקאנס (af) |  |
| 50,000+ | מלגשית (mg) • בוסנית (bs) • אוקסיטנית (oc) • אלבנית (sq) • גרמנית תחתית (nds) • קירגיזית (ky) • מראטהית (mr) • בלארוסית קלאסית (be-tarask) • מלאיאלאם (ml) • נפאל בהאסה (new) • טלוגו (te) • ברטונית (br) • ונטית (vec) • סווהילי (sw) • פיימונטית (pms) • ג'אווית (jv) • פנג'אבי מערבית (pnb) • האיטית (ht) • סונדנזית (su) • לוקסמבורגית (lb) • בשקירית (ba) • אירית (ga) • שלזית (szl) • איסלנדית (is) • כורדית (ku) • לומברדית (lmo) |  |
| 20,000+ | צ'ובשית (cv) • פריזית מערבית (fy) • טאגאלוג (tl) • סקוטית (sco) • אראגונית (an) • פנג'אבי (pa) • יורובה (yo) • נפאלית (ne) • בווארית (bar) • אידו (io) • גוג'ראטית (gu) • אלמאנית (als) • קאנדה (kn) • סיציליאנית (scn) • בישנופרייה מניפורי (bpy) • אינטרלינגואה (ia) • קצ'ואה (qu) • מונגולית (mn) • סינהלית (si) |  |
| 10,000+ | זאמוטית (sgs) • נאוואחו (nv) • מגרלית (xmf) • אורייה (or) • גאלית סקוטית (gd) • יידיש (yi) • אמהרית (am) • נפוליטנית (nap) • סינדית (sd) • אוסטית (os) • פארואזית (fo) • לימבורגית (li) • פשטו (ps) • סנסקריט (sa) • ולונית (wa) |  |
רשימת הוויקיפדיות המלאה במטא-ויקי
גילוי נאות: ערך זה מזכיר את קרן ויקימדיה או את אחד המיזמים שלה. ויקיפדיה היא מיזם של קרן ויקימדיה.
ויקיפדיה הרומנית

| --- | --- |


 סוג:  אנציקלופדיית אינטרנט חופשית
 הקמה:  12 ביולי 2003 
 בעלות:  קרן ויקימדיה 
 שפה:  רומנית 
 הרשמה:  לא חובה
 ערכים:  483,515
 https://ro.wikipedia.org/ 
 הסטטיסטיקה של ויקיפדיה הרומנית
  סטטיסטיקת צפיות של ויקיפדיה הרומנית ב-30 הימים האחרונים   קטגוריה:דפים עם גרפים מושבתים באופן זמני –  ההרחבה Graph להצגת תרשימים שיחת תבנית:גרף#שימו לב: הגרפים לא מוצגים בוויקיפדיה!!!.
 
ויקיפדיה הרומנית היא גרסה של ויקיפדיה בשפה הרומנית. המיזם החל ב-19 ביוני 2003 ונכון ל-2 באוקטובר 2024 ישנם בוויקיפדיה הרומנית 483,515 ערכים ו-780 משתמשים פעילים.
היסטוריה

הערכים הראשונים בוויקיפדיה הרומנית נכתבו בחודש יולי 2003, כאשר הגרסה הראשונה של העמוד הראשי נכתבה ב-12 ביולי 2003. ממשק המשתמש היה בתחילה באנגלית ותורגם בהמשך לרומנית על ידי בוגדן סטנצ'סקו. משתמש זה פנה לאוניברסיטאות שונות ברומניה שמחוברות לאינטרנט וכן לאקדמיה הרומנית על מנת למשוך תורמים לפרויקט. מאמציו משכו את תשומת הלב של התקשורת הרומנית, שזימנה אותו לעיתים תכופות להציג את הפרויקט בפני הציבור הרחב.
באפריל 2004, ויקיפדיה הרומנית סייעה בהשקת ויקיפדיה בשפה הארומנית.
היסטוריה > המחלוקת המולדובנית

מרבית תושביה של רפובליקה מולדובה הם דוברי רומנית, אולם בתקופה בה האזור היה חלק מברית המועצות כתבו את השפה הרומנית באותיות קיריליות ובהשפעת השפה הרוסית חדרו לאוצר המילים המולדובני מילים רוסיות. לאחר שרפובליקת מולדובה זכתה לעצמאות היא הכריזה על השפה הרומנית כשפתה הרשמית ועברה לשימוש באלפבית הרומני, שנגזר מהאלפבית הלטיני. המיעוט הסלאבי ברפובליקת מולדובה לא היה מרוצה מההתפתחות ותבע מעמד דומה לשפה הרוסית, אך התביעות נדחו. חבל טרנסניסטריה המולדובני, שבשטחו מרבית האוכלוסייה היא ממוצא רוסי או אוקראיני, הכריזה ב-1990 על פרישה ממולדובה ותבע עצמאות. בחבל טרנסניסטריה מדוברות שלוש שפות, רוסית, אוקראינית ורומנית המכונה מולדובנית - כל השפות נכתבות באותיות קיריליות. נמצאו כותבי רומנית באותיות קיריליות שתבעו הכרה בשפה מולדובנית נפרדת מהרומנית, שפה קרויה בפיהם: "מולדובנית" וגם פתחו מיזם ויקיפדי עבור השפה הזאת. לאחר שהצדדים הציגו את טיעוניהם, ויקיפדיה החליטה ב-2006 להקפיא את המיזם המולדובני ולהותיר רק ויקיפדיה רומנית, בעיקר משום שלא נמצאו ויקיפדים מולדובנים, שישאו את המיזם ומספר הערכים בוויקיפדיה המולדובנית היה מועט מאוד ומרבית הערכים היו הפניות לערכים המתאימים בוויקיפדיה הרומנית.
שינויים בסימנים הדיאקריטיים

ב-2010 שינתה הוויקיפדיה הרומנית את הסימנים הדיאקריטיים של האותיות הרומנית המקבילות לשי"ן ולצד"י. האותיות היו מורכבות מהאותיות S ו-T עם סימן דיאקריטי מתחתן - הסימן היה סדיליה ושונה לפסיק רגיל.
הערות שוליים

↑  All Wikipedias ordered by number of articles.
וימבלדון (כדורגל)

מועדון הכדורגל וימבלדון (באנגלית: .Wimbledon F.C) היה מועדון כדורגל מווימבלדון שבלונדון, אנגליה.
ב-2002 העתיק המועדון את פעילותו לעיר מילטון קינס שבבקינגהמשייר, עקב קושי למצוא מגרש ביתי בסטנדרטים הנדרשים, והחל לפעול תחת שם חדש - מילטון קינס דונס. מעבר המועדון הרחק ממקורותיו, לא התקבל בהאהדה על ידי אוהדי הקבוצה, אשר בתגובה הקימו מועדון חדש - AFC וימבלדון.
היסטוריה

המועדון נוסד בשנת 1889 ושיחק במשך מרבית שנות קיומו במסגרות חובבניות וחצי-מקצועניות, בטרם הצליח להתקבל לפוטבול ליג בשנת 1977. המועדון הצליח להעפיל לליגה הראשונה בשנת 1986, לאחר תשע עונות בלבד במסגרת הפוטבול ליג וארבע עונות לאחר ששיחק בליגה הרביעית.
המועדון המשיך לשחק בליגה הראשונה ולאחר מכן בפרמייר ליג מאז 1986 ועד שנת 2000. בשנת 1988 הצליחו וימבלדון אף לזכות בגביע האנגלי לאחר שניצחו בגמר את קבוצת הפאר ליברפול בתוצאה 1:0. בכך הפכו למועדון השני בהיסטוריית הכדורגל האנגלי שזכה גם בגביע האנגלי וגם בגביע החובבים (FA Amateur Cup), תחרות כדורגל אנגלית שהתקיימה בין השנים 1893 ל-1974 ובה השתתפו מועדוני כדורגל חובבניים, ובו זכו וימבלדון בעונת 1962/63.
ב-1991, בעקבות פרסום דו"ח טיילור, שקבע כי כל האצטדיונים של הקבוצות המרכזיות יהפכו לכל-מושביים, בהם לכל צופה בקהל יהיה מושב, התקבלה במועדון החלטה להעתיק את אצטדיון הקבוצה מאצטדיון פלו ליין (Plough Lane) ששימש אותה משנת 1912. המועדון החל לחלוק את אצטדיון סלהרסט פארק עם קריסטל פאלאס הלונדונית. סידור זה תוכנן להיות זמני, אך לבסוף נמשך למעלה מעשר שנים. ב-2002, לאחר שנדחו מספר אפשרויות למיקומים אחרים באזור, המועדון קיבל אישור לעבור 90 ק"מ צפונה למילטון קינס בבקינגהמשייר. המעבר הרחק ממקורותיו של המועדון בדרום לונדון היה מאוד לא פופולרי בקרב רוב אוהדי הקבוצה ובקרב אוהדי כדורגל באופן כללי. קבוצת אוהדים הקימה בתגובה למעבר המתוכנן מועדון חדש: AFC וימבלדון. המעבר המתוכנן נערך בספטמבר 2003, וביוני 2004 הפך מועדון הכדורגל וימבלדון למילטון קינס דונס.
AFC וימבלדון משחקת כיום בפוטבול ליג הראשונה, אחרי ניצחון בגמר הפלייאוף של הליג 2 את פליימות' בתוצאה 1–2 לעיני 58,000 צופים. זו הליגה השנייה בליגות הפוטבול ליג והליגה השלישית בחשיבותה באנגליה.
בהקשר הישראלי, ואליד באדיר שיחק במועדון בעונת 1999/2000, וכבש שער אחד במדיה מול מנצ'סטר יונייטד.
תארים

גביע אנגלי :
1988
פרס בית הפוטבול ליג
סגנית: 1981
גביע החובבים: 1963
סגנית: 1935, 1947
ועדת הכוחות המזוינים של בית הנבחרים של ארצות הברית

| --- | --- |

 גוף פרלמנטרי:  בית הנבחרים של ארצות הברית
 ייסוד הוועדה:  2 באוגוסט 1946
 יו"ר:  מייק ד. רוג'רס ( המפלגה הרפובליקנית) כהונה מ-3 בינואר 2023
 חבר בכיר:  אדם סמית' ( המפלגה הדמוקרטית)
 תחומי שיפוט:  מחלקת ההגנה, ביצוע חקירות בנושאי ביטחון לאומי, קיום דיונים ציבוריים בנושאים צבאיים. אישור מינויים של בכירים במחלקת ההגנה
 חברים
      דמוקרטים (28)      רפובליקנים (31)
  אתר האינטרנט הרשמי של ועדת הכוחות המזוינים של בית הנבחרים של ארצות הברית
ועדת הכוחות המזוינים של בית הנבחרים של ארצות הברית (באנגלית:United States House Committee on Armed Services) היא ועדה קבועה של בית הנבחרים של ארצות הברית. היא אחת מ-19 הוועדות הקבועות של בית הנבחרים של ארצות הברית. הוועדה אחראית על פיקוח על מחלקת ההגנה ועל כל הסוכנויות הפדרליות האחרות הקשורות לביטחון לאומי. ועדת הכוחות המזוינים היא אחת הוועדות החשובות ביותר בבית הנבחרים. היא משחקת תפקיד מרכזי בעיצוב מדיניות הביטחון הלאומי של ארצות הברית.
הוועדה מורכבת מ-59 חברים, 28 מהם דמוקרטים ו-31 רפובליקנים. יו"ר הוועדה נבחר על ידי הרוב בבית הנבחרים. הוועדה מחולקת לשתי תת-וועדות: תת-הוועדה לכוחות המזוינים ותת-הוועדה לביטחון לאומי.
סמכויות הוועדה

אישור תקציב מחלקת ההגנה.
פיקוח על מדיניות מחלקת ההגנה.
ביצוע חקירות בנושאי ביטחון לאומי.
קיום דיונים ציבוריים בנושאים צבאיים.
אישור מינויים של בכירים במחלקת ההגנה.
הערות שוליים

1 2  About | Representative Republicans-armedservices, armedservices.house.gov, ‏2013-12-19 (באנגלית)
| --- | --- |
בקרת זהויות :  NLI: 987007587697005171  LCCN: n81038423  NLA: 35564698  VIAF: 265213413   WorldCat (עם VIAF): 265213413
ויקיפדיה הקוריאנית

| --- | --- |


 סוג:  אנציקלופדיית אינטרנט חופשית
 הקמה:  11 באוקטובר 2002 
 בעלות:  קרן ויקימדיה 
 שפה:  קוריאנית 
 הרשמה:  לא חובה
 ערכים:  686,648
 https://ko.wikipedia.org/ 
 הסטטיסטיקה של ויקיפדיה הקוריאנית
  סטטיסטיקת צפיות של ויקיפדיה הקוריאנית ב-30 הימים האחרונים   קטגוריה:דפים עם גרפים מושבתים באופן זמני –  ההרחבה Graph להצגת תרשימים שיחת תבנית:גרף#שימו לב: הגרפים לא מוצגים בוויקיפדיה!!!.
 
ויקיפדיה הקוריאנית היא מהדורת ויקיפדיה בשפה הקוריאנית (한국어 위키백과, בתעתיק לאנגלית: Han-gugeo Wikibaekgwa). ויקיפדיה זו החלה את דרכה באוקטובר 2002, וחצתה את רף 10,000 הערכים הראשונים ב-4 ביוני 2005. נכון לדצמבר 2023, הייתה זו מהדורת ויקיפדיה ה-23 בגודלה בעולם.
נכון ל-2 באוקטובר 2024 ישנם בוויקיפדיה הקוריאנית 686,648 ערכים ו-1,911 משתמשים פעילים.
מדד העומק של ויקיפדיה הקוריאנית (המהווה מדד גס לאיכות הערכים) נכון לדצמבר 2023 עומד על 167.14. זאת לעומת מדד עומק של 1214.95 עבור ויקיפדיה האנגלית ו-267.86 עבור ויקיפדיה העברית באותה תקופה.
זהו אתר הויקי השני בגודלו בשפה הקוריאנית, לאחר namu.wiki (אנ').
היסטוריה

בתחילתה, ויקיפדיה הקוריאנית ניסתה לעשות שימוש בגרסאות המוקדמות ביותר של גרסה המדיה-ויקי, גרסה זו לא תמכה כראוי בהנגול שהיא שיטת הכתב הנהוגה בקוריאה. באוגוסט 2002 גרסת המדיה-ויקי שופרה כך שתתמוך גם בשפות בהם לא נעשה שימוש באותיות לטיניות, אולם דפדפן אינטרנט אקספלורר לא תמך באותיות קוריאניות, הדבר הוביל לירידה בכניסות לאתר וכן לירידה לתרומות. מאוקטובר 2002 ועד יולי 2003, מספר הערכים עלה מ-13 ל-159, ובאוגוסט 2003 המהדורה כללה כבר 348 ערכים. לבסוף, רק בספטמבר 2003 נפתרה בעיית הצגת הטקסט הקוריאני, הנגול, ויצירת מאמרים חדשים עמו, פתרון שהוביל לעלייה במספר התרומות וכן עלייה בכניסות לאתר. קהילת הכותבים גדלה בזמן זו גם הודות לחשיפת המיזם בכלי התקשורת.
ציוני דרך:
| מספר הערך | תאריך יצירה | שם הערך |
| --- | --- | --- |
| 1 | 12 באוקטובר 2002 | ג'ימי קרטר |
| 10,000 | 5 ביוני 2005 | תורת השדות הקוונטית |
| 20,000 | 12 בפברואר 2006 | מחוזות מדגסקר |
| 30,000 | 14 בדצמבר 2006 |  |
| 40,000 | 2 באוגוסט 2007 |  |
| 50,000 | 4 בינואר 2008 |  |
| 60,000 | 24 באפריל 2008 | אנטי-ציקלון |
| 70,000 | 7 באוגוסט 2008 |  |
| 80,000 | 20 בנובמבר 2008 |  |
| 90,000 | 25 בפברואר 2009 |  |
| 100,000 | 4 ביוני 2009 |  |
| 110,000 | 26 באוגוסט 2009 |  |
| 120,000 | 18 בנובמבר 2009 |  |
| 130,000 | 13 במרץ 2010 |  |
| 140,000 | 4 ביולי 2010 |  |
| 150,000 | 15 בדצמבר 2010 |  |
| 160,000 | 13 באפריל 2011 | מחוזות כווית |
| 170,000 | 9 באוגוסט 2011 |  |
| 180,000 | 3 בנובמבר 2011 |  |
| 190,000 | 19 בפברואר 2012 |  |
| 200,000 | 19 במאי 2012 |  |
| 210,000 | 7 באוגוסט 2012 |  |
| 220,000 | 4 בנובמבר 2012 |  |
| 230,000 | 7 בפברואר 2013 | דג'מבה |
| 240,000 | 30 במאי 2013 |  |
| 250,000 | 3 באוקטובר 2013 |  |
| 260,000 | 1 בינואר 2014 |  |
| 270,000 | 14 במרץ 2014 |  |
| 280,000 | 17 ביוני 2014 |  |
| 290,000 | 28 בספטמבר 2014 |  |
| 300,000 | 5 בינואר 2015 |  |
| 310,000 | 5 באפריל 2015 |  |
| 320,000 | 4 ביולי 2015 |  |
גלריה

סמליל ויקיפדיה הקוריאנית לרגל חציית הרף בכמות הערכים: